Zoğal - bitkisi dağlıq, dağ ətəyi və aran bölgələrdə asan becərilə bilir. Vegetasiya müddətində əsasən meyvə yetişkənliyi dövründə suya tələbat çox olur. Su çatışmadıqda meyvələr vaxtından əvvəl tökülür, tam formalaşa bilmir və yığılan meyvələr keyfiyyətsiz olur. İl ərzində 1500-1800 m3 ha su tələb olunur (Şəkil 1.21) İydə və Çaytikanı - Suvarmaya ən az tələbkar bitkilərdir. Yaz vaxtı suvarmaya ehtiyac olmasa da yayda iyul və avqust aylarında ayda bir dəfə suvarmaya ehtiyac vardır. Suvarma məhsulun kəmiyyətinə, keyfiyyətinə və gələcək məhsulun əsasına zəmin yaradır. | Şəkil 1.21. Zoğal bitkisində su çatışmazlığı

Temperatur. Meyvə-giləmeyvə bitkilərinin həyatında zəruri olan amillərdən biri olub, onun vasitəsilə yer üzərində bitki cinslərinin və növlərinin yayılma sərhədləri müəyyənləşdirilir. Köklərin torpaqdan suyu və suda həll olmuş maddələri sorması, maddələr mübadiləsi, bitkidə gedən biokimyəvi və fizioloji proseslər, bütün fenoloji fazalar istilik sayəsində baş verir. Torpaqda mikroorqanizmlərin fəaliyyəti, üzvi maddəlrin minerallaşması istiliklə bağlıdır. İstiliyin bitkiyə müsbət təsiri birbaşa su və işığın iştirakından asılıdır. Eyni bitkinin müxtəlif hissələrinin istiliyə tələbi bir deyildir. Məsələn, +2...+4°C istilikdə köklərdə vegetasiya başladığı halda, həmin bitkinin çiçək tumurcuqları havada istilik +8 °C-dən yüksək olanda açılır, çiçək tumurcuqlarının əmələ gəlməsi və onların differensiasiyası isə havada istilik +15 °C-dən yüksək olduqda baş veir. Müxtəlif meyvə bitkilərinin kökləri torpaqda temperatur +18...+23°C olduqda normal böyüyür. Temperatur +25...+30 °C olduqda onların böyüməsi ləng gedir, +30 °C-dən yüksək olduqda isə köklərin böyümə və inkişafı dayanır.

Şəkil 1.22. Temperatur

Nisbi sükunət dövrü uzun olan bitkilər şaxtaya davamlı olur. Payızda əlverişli şərait olan dövrdə bitkidə toxumaların möhkəmlənməsi nəticəsində onlarda şaxtaya davamlılıq xüsusiyyəti əmələ gəlir. Burada bitkinin toxumaları bir fizioloji vəziyyətdən digər fizioloji vəziyyətə keçir. Odur ki, bitki şaxtaya davamlı olur. Meyvə-giləmeyvə bitkilərinin şaxtadan məhv olmalarının səbəbi onların toxumalarında buzun əmələ gəlməsidir. Buz həm hüceyrə arasında, həm də bitkinin hüceyrəsində kristal halında ola bilir.

Köklər nisbi sükunət dövründə olarkən 12.18 °C şaxtaya davam gətirdikləri halda, vegetasiyaya başlamış köklər 3 °C şaxtada donur. Məsələn, çiçəyin erkəkcikləri 20-22 °C şaxtaya davam gətirdiyi halda, dişicik 1-2 °C şaxtada məhv olur (Şəkil 1.22).

Bitkinin qışa hazırlıq aparması prosesində maddələr mübadiləsinin başa çatması və dayanması əsas şərtlərdən biridir. Bitkilərin gödək gündə becərilməsi onların şaxtaya davamlılığını yüksəldir.