| Praktiki tapşırıqlar və fəaliyyətlər

Tapşırıq 1. Çəyirdəkli meyvə bağının salınması üçün yerli şəraitdə bitki örtüyünün uyğunluğunun xarakterik xüsusiyyətlərini qeyd edin.
Tapşırıq 2. Yaşadığınız bölgənin çoxillik iqlim məlumatlarını yerli meteoroloji stansiyadan əldə edin və çəyirdəkli meyvə bitkilərinin tələbləri baxımından uyğun olub olmamasını qiymətləndirin.
Tapşırıq 3. Çəyirdəkli meyvə bağı salınması nəzərdə tutulmuş sahədən torpaq nümunlərinin götürülməsində iştirak edin və laborator təhlil nəticələrinə uyğun olaraq aşağıdakı cədvəli doldurun:

№ | Ərazinin adı | Humus, %-lə | Azot, mq/kq | Mütəhərrik fosfor (P2O5), mq/kq | Mübadiləvi kalium (K2O), mq/kq | Duzluluq, q/l | CO2 | CaCO3 | pH torpaq məhlulunda
N/NH3 | N/NO3

Tapşırıq 4: Çəyirdəkli meyvə bitkiləri becərilən sahədə ehtiyat bağ sahəsində növbəli əkin dövriyyəsini tərtib edin və onu əsaslandırın.
Tapşırıq 5. Çəyirdəkli meyvə bitkiləri becərilən əsas bağ sahəsində növbəli əkin dövriyyəsini tərtb edin və əsaslandırın.
Tapşırıq 6. Çəyirdəkli meyvə bağ sahəsinin əkin üçün hazırlanmasında bilavasitə iştirak edin və yerinə yetirilən aqrotexnoloji əməliyyatları ardıcıl olaraq iş dəftərinizdə qeyd etməklə, problemləri müzakirə edin.
Tapşırıq 7. Əkin üçün hazırlanmış tingin keyfiyyət göstəricilərini standarta uyğun olub olmamasını iş dəftərində qeyd edin.
Tapşırıq 8. Tingin əkin üçün hazırlanması prosesində iştirak edin və bu zaman yerinə yetirilən əməliyyatları ardıcıl olaraq dəftərinizdə qeyd edin.
Tapşırıq 9. Bağ salmaq üçün ərazinin seçilməsində, torpağın hazırlanmasında və bölüşdürülməsində iştirak edin, yerinə yetirilən əməliyyyatları ardıcıl olaraq iş dəftərinizdə qeyd edin.
Tapşırıq 10. Calaqaltının tipindən, torpağın hazırlanmasından asılı olaraq əkin çalalarının qazılmasında və tingin əkilməsində birbaşa iştirak edin.