Ərazinin bu və ya digər çatışmayan cəhətləri ola bilər. Bununla əlaqədar olaraq ərazinin yararlı hala salınması üçün müxtəlif növ tədbirlər həyata keçirilir. Ərazinin yararlı vəziyyətə salınmasına, onun meliorasiyası - yaxşılaşdırılması deyilir. Seçilmiş ərazidə təbii halda bitən ağac, kol bitkiləri, kötük, daş, dərə, təpə, yarğanlar, xəndəklər, quyular, habelə vaxtilə ərazidə tarla, bostan, tərəvəz bitkiləri becərilmiş ola bilər. Xam torpaqlarda və ya dincə qoyulmuş ərazidə də tinglik yaratmaq olar. Torpaqda turşuluğun yüksəkliyi meyvə bitkisinə mənfi təsir edir. Belə mühitdə üzvi birləşmələr minerallaşa bilmir, mikroorqanizmlərin fəaliyyəti zəifləyir, bitki makro və mikroelementlərlə təmin oluna bilmir. Meyvə bitkilərinin torpağın turşuluq dərəcəsinə münasibəti müxtəlifdir. pH 7,5-8 olan torpaqlarda gavalı bitkisinin yüksək məhsul verməsi müəyyən edilmişdir.
Şəkil 3.11. Turş torpaqların əhənglənməsi

Turş torpaqların neytrallaşdırılması üçün hektara veriləcək əhəngin tonla miqdarı torpaqdakı hidrolitik turşuluğun dərəcəsindən asılıdır. Turşul uğun neytrallaşdırılması üçün torpaq tipindən asılı olaraq hər hektara 2-6 ton əhəng verilir (Şəkil 3.11). Şorakətli torpaqlar kip olduğundan onun becərilməsi çətinləşir, hava rejimi pisləşir, bitki normal inkişaf edə bilmir. Şorakətli torpaqların yaxşılaşdırılması üçün meyvə tingliyi salınmazdan 2-3 il əvvəl hər hektara 4-8 ton gips verməklə sahəni gipsləşdirirlər. Bunun üçün sahəyə fosfogipsi və ya alebasteri səpib oraya başdan-başa kultivasiya çəkilir. Gipsin şumdan qabaq mineral gübrələrlə qarışdırılıb sahəyə verilməsi daha səmər əli olar. Duz bitkidə mübadilə sistemini pozur, qida maddələrinin keyfiyyətini azaldır, xlorofılin fəaliyyətini zəiflədir, yarpaq üzvi maddələr toplaya bilmir. Belə şəraitdə calaqaltı və ting zəif olur. Duzlu torpağın yaxşılaşdırılması üçün onu şit su ilə yuyurlar, drenaj xəndəklər, şəbəkələr çəkilir, hektara 3000-13000 m3 su verilir, 2-8 dəfə suvarılır, duzdan təmizlənilmiş sahədə bağ salındıqdan sonra cərgəaralarında üç il yonca becərilir, sonra şumlanır, müxtəlif kənd təsərrüfatı.

Şəkil 3.12. Tingliyin sərnələri və şəbəkələri

Tarlaların, sərnələrin və səbəkələrin təskili. Calaqlıq və çoxaltma şöbələrində növbəli əkin dövriyyəsi tətbiq edildiyindən burada sərbəst tarlalar yaradılır. Tarlaların həcmi plana əsasən səpin və əkin tarlalarının tələb olunan sahəsinə bərabər olur. Əgər hər tarlanın sahəsi 8-10 hektardan artıqdırsa bu zaman tarlada görüləcək işlərin daha səmərəli tətbiqi üçün o, çoxaltma şöbəsində sahəsi 3-6 ha, calaqlıq şöbəsində isə 5-8 ha olan sərnələrə bölünür və onlarda həcmi 0,5 ha-dan (100 x 50 m) artıq olmayan şəbəkələrə (qurşaqlara) bölünür (Şəkil 3.12).