Şəkil 7.6. Əriyin qurudulması saxlanma
Şəkil 7.7. Məhsulun anbarda saxlanılması

Saxlanma üçün yığılmış məhsul xüsusi soyuducu anbarlarda və yaxud adi müvəqqəti anbarlarında saxlanmalıdır. Anbar məhsul yığımından qabaq dezinfeksiya olunmalıdır. Yığılmış məhsullar 24 saatdan gec olmamaq şərti ilə ambara yerləşdirilməlidir. Bundan sonra hər cinsə və sorta münasib saxlanma temperaturu, nəmliyi nizamlanmalıdır (Şəkil 7.7). Çəyirdəkli meyvə bitkilərində nəzərdə tutulandan artıq saxlandıqda məhsulda mənfiyə doğru keyfiyyət dəyişiklikləri muşahidə olunur. Odur ki, hər cinsin, hər sortun maksimum optimal saxlanma müddətləri təyin olunmalı müddət başa çatanda mütləq istifadə olunmalıdır. Aşağıda bir cinsin saxlanma müddətlərini qeyd edirik:

Albalı və gilas:Gilas meyvələri üçün saxlanma temperaturu +1..+2 °C, albalı üçün -1..+2 °C temperaturda nisbi rütubət 90-95% olmaqla saxlanılmalıdır. Gilasın -2 °C donmasınınəzərə alaraq onun keyfiyyətli qalması üçün -1 °C aşağı temperaturda saxlamaq olmaz. Gilası +1..+2 °C temperaturda 2-3 həfdə normal şəkildə saxlamaq mümkündür. Albalını +1..+2 dərəcədə 5 gün saxlamaq olar.

Ərik. Ərik məhsuluüçün soyuducu kameralarda saxlanma temperaturu -0.5...+0.5 °C və nisbi rütubət 90% təşkil edir. Bəzi hallarda əriyin suyu daha çox buxarlandırmasını nəzərə alaraq saxlanma kamerasının nisbi rütubətini 95%-də saxlayırlar.

Şaftalı. Yetişmiş şaftalı meyvələri - l°C-dən 0° arasında, bir az yetişməmiş - 0-dan 5°C arasında, 90% nisbi rütubətdə saxlanır. Saxlanma müddəti 1 aya qədərdir.

Göyəm. Sortundan asılı olaraq yetişmiş gavalı 0-2°C, zəif yetişmiş 0- dan 5°C temperatur arasında, 90% nisbi rütubətdə saxlanır. Saxlanma müddəti bir çox sortlarda bir aya qədər, soyuğa davamlılarda 1,5-2 aydır.

Gavalı. Meyvələri -1,5…0 o°C temperaturda 2-3 ay saxlamaq mümkündür.

Alça. Meyvələri yetişmə dərəcəsindən asılı olaraq müxtəlif müddətlərdə saxlamaq mümkündür. Yetişmiş meyvələr +2...5 o°C 2-3 həftə saxlamaq mümkündür.Tam yetişməmiş meyvələr daha çox saxlanılır, çünki ilk öncə bu meyvələr yetişir daha sonra isə xarab olur.

Zoğal. Meyvələri yığıldıqdan sonra yuyulur təmiz dəsmal üzərində qurudulur. Daha sonra qurudulmuş meyvələr soyuducularda -18 °C temperaturda və ya daha aşağı temperaturda 6 ay müddətində saxlanılır.