Şəkil 6.5. Gavalının cib-cibəsi

Şaftalının yarpaq qıvrılması. Şaftalı bitkisinin ən geniş yayılmış xəstəliklərindəndir. Bitki becərilən bütün ölkələrdə rast gəlinir (Şəkil 6.6).

Azərbaycanını bütün bölgələrində xəstəlik geniş yayılmışdır.

Mübarizə tədbirləri. Şaftalı ağaclarını yarpaq qırılmasından xilas etmək üçün kompleks tədbirlər sistemi həyata keçirilməlidir. İlk növbədə tökülən yarpaqlar məhv edilməli, yoluxmuş budaqlar may ayının əvvəllərində budanmalı və yandırılmalıdır. Qırmızı tumurcuq fazasında ağacların 3%-li bordo məhlulu ilə “göy çilənməsi” yaxşı nəticə verir. Delan preparatının 0,2 %-li işçi məhlulu ilə aparılan çiləmələr 81% bioloji səmərəliliyi təmin etmişdir: tumurcuqların şişməsi dövrü; 5 gün sonra; çəhrayı konus fazası.

Şəkil 6.6. Şaftalıda yarpaq qıvrılması

Şaftalının unlu şehi. Yoluxmuş yarpaqlar kobudlaşır, deformasiyaya uğrayır, çox zaman əsas damar boyunca qayıq formasında bükülür, bu zaman yarpaq ayasınm alt tərəfi çılpaqlaşır. Müəyyən müddət keçdikdən sonra yarpaqlar quruyur, vaxtından əvvəl tökülürlər.

Xəstəliyin zərəri böyümənin ləngiməsi, yarpaqların vaxtından əvvəl tökülməsi, məhsulun azalması, meyvələrin keyfiyyətinin pisləşməsi, aşağı temperaturlara qarşı davamlılığın azalması ilə səciyyə edilir (Şəkil 6.7).

Mübarizə tədbirləri. Xəstəlik kifayət qədər təhlükəli olub, bitkilərə forma vermək də daxil olmaqla, yüksək aqrotexniki qulluq işləri tələb edir. Yüksək aq- rafon yaradılması ilə yanaşı kimyəvi preparatların tətbiqi də qaçılmazdır. Aparılan tədqiqatlar sübut edir ki, Azərbaycan şəraitində bütün çiləmələr ağacların çiçəkləməsindən sonra aparılmalıdır. Lakin hava şəraitindən asılı olaraq çiləmə müddələrinə düzəliş edilə bilər. Topaz (1 1/ha), topsin M-(l,5-l,7 kq/ha), kumulus (8 kq/ha), kolloid kükürd (8-10 kq/ha), skor (0,4 1/ha) kimi sistem və kontakt təsirli fungisidlər növbələşdirməklə 3 çiləmədə yüksək bioloji səmərəliliyi təmin edirlər.