Öyrənmə elementi vacibliyi haqqında məluma

Çəyirdəkli meyvə bitkiləri bağa əkildiyi vaxtadan etibarən xüsusi aqrotexniki qaydalar əsasında becərilməlidir.Bitkiləri məhsula düşməyə və yaşa görə iki qrupa ayırmaq olar. Tingin bağa əkildiyi vaxtdan onun ilk məhsula düşdüyü dövr cavan bağ adlanır. Cavan bağda tam məhsula düşənə qədər müxtəlif aqrotexniki əməliyyatlar aparılır, bu əməliyyatlar sırasında cərgə arasından səmərəli istifadə, cərgə arasında istifadə olunacaq bitkilərin əsas bitki ilə rəqib olmaması yəni, əsas bitkinin böyümə və inkişafına mane olmamaq, eyni zamanda torpağın güçünü zəiflətmədən müəyyən iqtisadi səmərə əldə etməyə şərait yaratmalıdır. Cavan bağda cərgə arasında becərilən bitkilər, bir illik olmaqla əsas bitki üçün xəstəlik və zərərvericilərin də, yaranmasına şərait yaratmamalıdır. Bir çox hallarda cəgə arası bitkilər əsas bitkilərin böyümə və inkişafına öldürücü təsir göstərir. Məsələn çəyirdəkli meyvə bitkilərinin cərgə aralarında pomidor bibər, badımcan becərilməsi bir sıra hallarda əsas bitkilərin klastresporioz və vertisilloz xəstəlikləri ilə siraətlənməsinə səbəb olur.

Ağaclar bağa əkildiyi gündən torpağın münbitliyinə və onun bərpasına böyük ehtiyac duyur. Əgər ağaclar əkilməzdən qabaq sahə gübrələnməyibsə, o zaman hər ağacın gövdə ətrafına müəyyən olunmuş normada üzvi və mineral gübrələr verilməsi vacibdir.

Məhsula düşənə qədər bitkilərə uyğun çətir formalarının verilməsi əsasən formaverici budama tətbiq olunmaqla, cərgə aralarından da istifadə olunur.

Məhsuldar bağda cərgə araları qara herik, çəmən sistem, bitkili herik, çim çürüntü və .s. saxlanılmaqla torpağın yorğunluğunun qarşısı alınmaqla torpaq münbitliyi qorunub saxlanılır. Lazım gəldikdə alaqlara qarşı mübarizə məqsədi ilə herbisidlərdən istifadə olunur. Məhsuldar dövürdə daha çox budama, ucvurma, əməliyyatları tətbiq olunmaqla, bitkidə nizamlayıcı,sanitar və cavanlaşdırıcı budamalar üstünlük təşkil edir.

Meyvə bitkiləri becərildiyi ərazidə illik atmosfer çöküntülərinin 500-600 mm.-dən az olduğu halda mütləq suvarılmalıdır. Hər dəfə suvarılma aparılarkən cinslərin suya tələbatından və yerli torpaq iqlim şəraitindən asılı olaraq orta hesabla hər dəfə suvarmada qumsal torpaqlarda 400-500 m3, yüngül gillicəli torpaqlarda 600-700 m3, gillicəli torpaqlarda 800-900 m3, ağır qranulometrik tərkibli torpaqlarda 900-1000 m3 su sərf olunur. Suvarama şırımlarla, zolaqlarla, damcılarla torpaq daxili suvarma üsulları ilə yerinə yetirilir.

- Çəyirdəkli meyvə bitkilərinin cavan və məhsuldar bağa qulluq qaydalarını, cavan bağda torpağın becərilməsi və torpaqdan istifadə, cərgəarası bitkilərin qarşılıqlı təsirini uyğun çətir formalarının verilməsi, təbii çətir formaları onların yaradılması prinsiplərini öyrənəcəksiniz;
- Məhsuldar bağa qulluq,cərgə aralarının saxlanma sistemi,cərgə aralarının saxlanmasında istifadə olunacaq bitkilər, herbisidlərdən isifadə;
- Bağın kübrələnməsi və suvarılması vaxtı, qaydası, norması;
- Budama, budamanın növləri, dərəcəsi, vaxtı və qaydası;
- Məhsula qulluq, yaz şaxtaları ilə mübarizə, çiçəklərin tozlanmasını təmin etmək, meyvələrin yığımqabağı tökülməsinin qarşısının alınması vəs.tədbirləri yerinə yetirmək vərdişinə malik olacaqsınız.