Ərik - quraqlıq zonalarda adətən badama calanır. Bu zaman suya tələbat calaqaltının hesabına azalsa da vegetasiya müddətində vaxtaşırı suvarılır. Artıq suvarma badamın köklərinin çürüməsinə səbəb ola bilər. Vegetasiya müddətində normal suvarma olmadıqda bitkinin böyümə və inkişafına, çiçəkləmə, meyvə bağlama, meyvənin kəmiyyət və keyfiyyətinə mənfi təsir göstərir. Suvarılan ərazilərdə isə əriyin badama calanması məsləhət deyildir. İllik suvarma norması olaraq 3500-4000 m3 /ha su tələb olunur. Meyvə bağlama dövründə istiliyin artması ilə əlaqədar olaraq bitkinin suya ehtiyacı yüksək olur. Payızda nisbi sükunət dövründə ən azından 1 dəfə suvarmaq məsləhətdir (Şəkil 1.18) Alça, gavalı, göyəm - bitkiləri düşdüyü yerli şəraitdən, calaq altının tipindən, sortun bioloji xüsusiyyətindən asılı olaraq suvarmaya ehtiyacı müxtəlifdir. Belə ki, quraqlıq bölgələrdə alçanı alçaya, göyəmə, gavalını alçaya, göyəmə calanmaqla bitkinin quraqlığa davamlığını artırmaqla, suya tələbatı azaldılır. Bu zaman hektara 2500-3500 m3 su sərf olunur. Münbit torpaqlı, yağıntının miqdarı yüksək olan ərazilərdə alça əriyə, gavalıya, klon calaqaltılara calanır. Bu zaman hektara su sərfiyyat azalaraq 2000-2500 m3 tələb olunur. Bu bitkilərdən suya az tələb göstərən sıralanmaya görə düzsək birinci göyəm, sonra alça və sonda gavalı olacaqdır (Şəkil 1.19) Gilas, Albalı - Bubitkilər dağlıq, dağ ətəyi və aran yerlərdə asan becərilirlər.Lakin qışı sərt olan rayonlarda becərilmir. Cavan vaxtlarda kök sistemi əsasən torpaq səthinə yaxın yerləşməklə suya ehtiyacı cox olur. Meyvə tez yetişdiyindən və yazda yağıntıların miqdarı çox olduğundan yaz ayında yalnız bir dəfə suvarmaq kifayətdir. Lakin meyvə yığımından sonra yay və payız mövsümündə çoxalır. suvarmaya Əvvəldən vegetasiyanın sonuna kimi şəraitdən asılı olaraq 3-4 dəfə suvarma tələb olunur (Şəkil 1.20). | Şəkil 1.17. Şaftalı bitkisinin suvarması Şəkil 1.18. Cavan ərik bağı Şəkil 1.19. Su çatışmazlığı Şəkil 1.20. Gilasda su çatışmazlığ