Zoğ əmələgətirmə qabiliyyəti. Keçən il formalaşmış gözdən yaranan tumurcuğun bu ilin yazında açılaraq boy zoğu (25 sm-dən uzun) verməsi qabiliyyətinə deyilir. Belə bitkilər bir qayda olaraq uca boylu olur. Tumurcuqların oyanma qabiliyyəti ilə onun zoğ əmələgətirmə qabiliyyəti bitkinin sonrakı inkişafına böyük təsir göstərir .

Tumurcuqların oyanması qabiliyyəti zəif, zoğ əmələgətirmə qabiliyyəti yüksək olan bitkilər məhsula gec düşür, uzun ömürlü olur. Tumurcuqların oyanması qabiliyyəti yüksək, zoğ əmələgətirmə qabiliyyəti zəif olan bitkilər isə məhsula tez düşür, ömürləri nisbətən gödək olur.

Zoğ bərpaetmə qabiliyyəti. Yatmış tumurcuqların öz həyat fəaliyyətlərini uzun müddət qoruyub saxlayaraq, şərait olduqda onu büruzə verməsi qabiliyyətinə zoğ bərpaetmə qabiliyyəti deyilir. Zoğ bərpaetmə xüsusiyyəti bitkinin uzun ömürlü olmasını təmin edir (Şəkil 1.10).

Generativ tumurcuğun bitki üzərində yerləşməsi.Generativ tumurcuğun meyvə budaqcığı üzərində tutduğu ... yer bitkinin bioloji xüsusiyyətindən asılıdır.

Çəyirdəkli meyvə bitkilərində generativ tumurcuq bir qayda olaraq meyvə budaqcıqlarının böyürlərində yerləşir. Lakin çəyirdəkli meyvə bitkilərinin, xüsusilə albalınm bəzi sortlarında generativ tumurcuq zoğun ucunda da yerləşir.

Çəyirdəkli meyvə bitkilərində, xüsusilə şaftalı, albalı, alça, gilas, gavalı, bitkisində generativ tumurcuqlar zoğun və ya budaqcığın üzərində tək-tək, yaxud qrupla yerləşir.

Şəkil 1.10. Zoğ bərpa etmə
Şəkil. 1. 11. Tumurcuqların yerləşməsi
1 - növbəti (serial)
2,3 - topalı ( kollertial)

Tumurcuqların buğumda qrupla üfüqi xətt üzrə yerləşməsinə kolloterial, şaquli xətt üzrə yerləşməsinə isə serial yerləşmə deyilir (Şəkil 1.11). Çəyirdəkli meyvə bitkilərində qrup tumurcuqların, habelə budaq üzərindəki tumurcuqların hamısın ın generativ tumurcuq olması qənaətbəxş deyildir. Çünki generativ tumurcuqlar açılıb məhsul verdikdən sonra ağacın çətiri daxildən çılpaqlaşır, məhsul azalır, ağacın ömrü isə gödəlir. Bu baxımdan qoşa yerləşən tumurcuqlardan birinin vegetativ olması əlverişli haldır.