Suvarılan bağlarda suvarma normalarına ciddi əməl edilməli, torpağın çox rütubətlənməsinə yol vermək olmaz. Xüsusilə üzvi maddələrlə zəngin olan torpaqlara güclü dozalı azot gübrələri, yanmamış peyin verilməsi yol verilməzdir, əlavə yemləmələr zamanı fosfor, kalium gübrələrinə üstünlük verilməlidir ki, onlar xəstəliyə qarşı davamlılığı yüksəldirlər. Ağacların güclü budanmasına yol verilmir, çünki güclü budamada böyümə sürətlənir, bu zaman isə xəstəliyə qarşı davamlılıq azalır. Zəif yoluxma zamanı qurumuş budaqlar kəsilir. Kəsilmə yerləri təbii əlifdə həll olan rəng ilə rənglənir. Güclü yoluxmuş, qurumuş ağaclar kökündən çıxarılır, bağdan yığışdırılır və onun yeri karbationla 0,2 1/m2 dezinfeksiya edilir. Yeni bağlar salmana 1,5-2 ay qalmış dezinfeksiya işləri davam etdirilir.

Çəyirdəklilərin sitosporozu və ya infeksion quruması. Xəstəliklə bütün çəyirdəkli meyvə bitkiləri, xüsusilə cavan ərik və şaftalı plantasiyaları sirayətlənir, bəzən də xəstəliyin nəticəsində məhv olurlar (Şəkil 6.9).

Mübarizə tədbirləri. Profilaktiki tədbirlər bitkilərin sitosporoz xəstəliyinə qarşı davamlılığının yüksəldilməsinə yönəldilməlidir: sortlarm düzgün seçilməsi, bitkilərə düzgün aqrotexniki qulluq, bitkiləri günəş və günəş-şaxta yanıqlarından qorumaq, monilioz, klasterosporioz və başqa xəstəliklərlə yoluxmanın qarşısını almaq, budama zamanı yara yerlərinin yağlanması, rənglənməsi və s. sitosporoz- la yoluxmuş budaq və ağaclar bağdan kənarlaşdırılmalı və məhv edilməlidir. Çəyirdəklilər becərilən bağlarda profilaktiki mühafizə çiləmələri yazda və payızda 3%-li bordo mayesi ilə aparılır. Bu zaman bitkilər nisbi sükunət fazasında olmalıdır.

Şəkil 6.9. Sitosporioz

Çəyirdəklilərin bakterial ləkəliyi. Bütün çəyirdəklilər, xüsusilə ərik və gavalı bitkiləri daha çox yoluxur (Şəkil 6.10).

Mübarizə tədbirləri. Erkən yaz dövrü bağda aparılan aqrotexniki tədbirlər kompleksinə daxil olan yoluxmuş budaqların vaxtında kəsilməsi və plantasiyadan kənarlaşdırılması əhəmiyyətlidir. DNOK-la ağaclar nisbi sükunət dövründə olduqda ciddi dərmanlanır. Vegetasiya dövrü klasteprosporioz, moniliyoz, şaftalıda yarpaq qıvrılması və s. xəstəliklərə qarşı fungisidlərlə aparılan çiləmələr bakterial ləkəlik üçün də tətbiqedilə bilər.