Meyvə çürüməsi formasında xəstəlik meyvələr yetişən zaman, yay dövrü meydana çıxır. Çəyirdəkli meyvə bitkilərinin moniliozu çox zərərli xəstəlikdir. Bu xəstəlikdən ən çoxu ərik, nisbətən az isə gilas, albalı, gavalı, şaftalı və başqa çəyirdəklilər əziyyət çəkirlər.

Mübarizə tədbirləri. Xəstəliklə mübarizədə yüksək aqrofon bitkilərin nor-zıal böyüməsi və inkişafını təmin edir, mumyalaşmış meyvələrin toplanması, baöın becərilməsi, sanitar budamalarının aparılması, düzgün gübrələmə və s. önəmli tədbirlərdəndir.

Çəyirdəkli meyvə bitkiləri çiçəkləmədən qabaq 1%-li bordo məhlulu ilə məhlulun məsarifı 600-800 1/ha olmaqla dərmanlanmalıdır. Çiçəkləmədən sonra çiləmə bordo məhlulunun əvəzedicilərindən biri ilə təkrarlanır. Bu zaman delan 3 kq/ha, melpreks 5 kq/ha, melpreks+topaz kombinə edilmiş qarışığı yüksək bioloji səmərəliliyi təmin edir.

Klasterosporioz və deşikli ləkəlik. Çəyirdəkli meyvə bitkiləri becərilən bütün dünya ölkələrində geniş yayılma arealına malikdir. Xəstəliklə ərik və şaftalı daha güclü, nisbətən az gavalı, albalı, gilas, alça və başqa çəyirdəklilər yoluxurlar (Şəkil 6.2).

Gəncə-Qazax, Şəki-Zaqatala, Quba-Xaçmaz iqtisadi rayonlarında ərik, gavalı, albalı, alça kokkomikozla yoluxur, lakin xəstəlik gilas üçün daha xarakterikdir.

Şəkil 6.2. Şaftalı və gavalıda klasterosporioz

Mübarizə tədbirləri. Albalı və gilas ağaclarını kokkomikozdan mühafizə etmək üçün yüksək səviyyəli aqrotexniki tədbirlər kompleksi həyata keçirilməlidir. İnfeksiya mənbəyi olan yoluxmuş yarpaqlar toplanmalı, yandırılmalı və ya şum vasitəsilə torpağın dərinliyinə basdırılmalıdır. Bağlarda havalanmanın yaxşı təşkil edilməsi yağış damcılarının yarpaqlarda uzun müddət saxlanmasına mane olur, bununla da konidilərin yayılması məhdudlaşdırılır.