Anaclıq klon calaqaltılar sahəsi yaratmaq məqsədilə calaqaltılar əkilməzdən 10-15 gün əvvəl sahəni suvarmaq lazımdır. Calaqaltılar hidroburla əkildikdə isə sahənin calaqaltılar əkilməzdən əvvəl suvarılmasına ehtiyac olmur. Toxumluq ana bağda və toxmacara calanıb qələmlik ana bağda əkilmiş ağacların kök sistemi torpağın dərin qatlarına işləyir. Buna görə də belə bağları yüksək su norması ilə gec-gec suvarmaq lazımdır. Nümunəvi təşkil olunmuş meyvə tingliyi təsərrüfatlarında süni suvarmanın şırım üsulu ilə tətbiqinin az faydalı olduğu müəyyən edilmişdir. Süni suvarmanı təkmilləşdirmək üçün müxtəlif suvarma üsullarını - damcı, torpaqaltı suvarma, kiçik dispers üsulunu istehsalat miqyasında sınaqdan keçirmək lazımdır. 3.3. Calaqliq şöbəsinin təşkili Meyvə bağının salınması üçün tingliyin bu şöbəsindən birillik və ya ikiillik tinglər realizə olunur (Şəkil 3.15). Bu şöbənin üç tarlası - birinci tarla, ikinci tarla və üçüncü tarlası olur. Həqiqətdə isə tarla, məkan birdir. Lakin burada ildən-ilə texnoloji proseslərin ardıcıl olaraq tətbiqinin müxtəlifliyi hər il tarlanın nömrəsinin artması ilə nəticələnir. Hər tarlanın xüsusiyyəti aşağıdakılardan ibarətdir. 3.3.1. Birinci tarla Çoxaltma şöbəsində yetişdirilmiş calaqaltılar bu il birinci tarlaya əkilir, iyul-avqust aylarında onlara göz calağı vurulur. 3.3.2. İkinci tarla | Şəkil 3.14. Tingliyin damcılarla suvarlması Şəkil 3.15. Calaqlıq şöbəsinin yazda ümumi görünüşü Şəkil 3.16. İkinci tarla

Keçən il birinci adlanan tarla bu il ikinci tarla adlanır. Keçən ilin iyul-avqust aylarında calanmış gözlərin vəziyyəti bu ilin yazında yoxlanılır. Göz tutmuş olarsa, calaqaltının göz calanmış yerindən yuxarı hissəsi kəsilib atılır, göz oyanıb zoğ əmələ gətirir və belə bitki payızda birillik ting adlanır. Məqsəddən və bitkinin xüsusiyyətindən asılı olaraq vegetasiya dövründə belə tingdə müəyyən çətir forması da yaradıla bilər. Payızda yarpaq töküləndən sonra belə birillik tingləri ikinci tarladan çıxarıb bağ salmaq üçün realizə edirlər (Şəkil 3.16).