İstehlak yetişkənliyi meyvələrin yüksək dad keyfiyyətlərini tam formalaşdırdığı dövrdə baş verir və yeməyə yararlı olur.

Yığım yetişkənliyinə çatmış meyvələrdə meyvə saplağı budaqcıqdan asanlıqla ayrılır.

Müəyyən olunub ki, meyvələr inkişaflarının son mərhələsində güclü böyüyərək, gündəlik artımı cəmi çəkidən 0,5-5 %-ə qədər çatdırırlar. Bu, xüsusən şaftalı meyvəsində daha bariz şəkildə (2-5 %) nəzərə çarpır.

Ona görə də meyvələrin yığım vaxtı dəqiq müəyyənləşdirilməlidir ki, meyvələrin tökülməsinə yol verilməsin.

Meyvə yığımı. Meyvə yığımına başlamazdan qabaq yığım planı və qrafıki tutulur. Planda işin həcmi, tələb olunan işçi qüvvəsi, alət və avadanlıq, nəqliyyat və qoşqu vasitələri, həmçinin məhsulun çeşidlənməsi və saxlanması üçün binalar, tez xarab olan məhsulun realizə mənbələri qeyd edilir.

Yığım qrafıkində hər cins və sort üçün sərnələrin həcmi və ümumi məhsuldarlıq qeyd olunmaqla, aylar və ongünlüklər üzrə yığılacaq məhsulun kütləsi göstərilməlidir.

Şəkil 7.2. Çəyirdəkli meyvələrin mexanizmlə yığımı