Öyrənmə elementi vacibliyi haqqında məlumat:

Respublikanın torpaq - iqlim şəraiti çəyirdəkli meyvə bitkilərinin geniş ərazilərdə sənaye miqyasında becərilməsi üçün çox əlverişlidir. Meyvə bitkiləri çoxillik əkililər sahəsi olduğundan onların uzun müddət bol və yüksək keyfiyyətli məhsul almaq üçün düzgün hazırlanmış təşkilati və aqrotexniki tədbirlər kompleksi tələb edir.Hazırda ölkə ərazisində əkilib becərilən çəyirdəkli meyvə bitkilərinin tinglərinin əksəriyyəti xarici ölkələrdən gətirilir. Bir hektar çəyirdəkli meyvə bağının salınmasına çəkilən xərcayrı-ayrı cinslərdə 20-25 min manat təşkil edir. Yeni salınmış bağların ikinci-üçüncü ildən məhsula düşməsini nəzərə alsaq sərf olunmuş vəsaitin tam ödənilməsinə 5-6 il vaxt təlb olunur. Qoyulan xərcin əsasını tingin alışı, gətirilməsi, kübrə və dərman pereaparatlarının bahalığı təşkil edir.

Çəyirdəkli meyvə bitkilərinə respublikada tələbat çox yüksəkdir. İstehsal olunan məhsullar daxili bazarın tələbatını tam ödəyə bilmədiyindən qonşu respublikalardan bu məhsulların idxalına hələ də ehtiyac vardır.Əhalinin tələbatını nəzərə alaraq intensive bağçılığı sürətləndirmək, yerli şəraitə uyğun çəyirdəkli meyvə bitlkilərinin çeşidini artırmaq , müasir tələbata cavab verən ting istehsalını təşkil etmək və bağ salmaq işlərini təkmilləşdirmək lazımdır.Bu işlərin vaxtında və düzgün aparılması üçün qaliyyətli, təcrübəli mütəxəssislər hazırlanmalıdır.Hazırlanacaq mütəxəssislər həm nəzəri və eləcə də təcrübi biliyə yiyələnməlidir.

Çəyirdəkli meyvə bitkilərinin xarici şərait amillərinə tələbatı bitkinin yaşından, ilin fəslindən və fenoloji fazaların gedişatından bilavasitə asılı olduğu kimi, həm də bitkilərin cinsinə, bioloji xüsusiyyətlərinə uyğun düzgün aqrotexniki əməliyyatların tətbiqindən də bilavasitə asılıdır.Bağ salarkən yüksək və keyfiyyətli məhsul əldə etmək istəyən hər bir şəxs bitkilərin bir-biri ilə əlaqəsini, xarici mühit amillərinə münasibətini yaxşı bilməklə bitkinin bioloji xüsusiyyətlərinə uyğun düzgün aqrotexniki qulluq həyata keçirməyi bacarmalıdır.

Modulun yazılmasının məqsədi meyvə bağının tipləri,bağ üçün sahənin seçilməsi,təbii şərait, bağ sahəsinin təşkili, ağacların bağda yerləşdirilməsi, əkin sxemləri, meyvə bitkilərinin əkini, bağ növbələşməsi və s. haqqında geniş məlumat vermək və onu praktiki həyata keçirilməsini öyrənməkdir.

Meyvə bağı dedikdə əmtəəlik meyvə məhsulu istehsalı üçün nəzərdə tutulan çoxillik əklilər sahəsi başa düşülür. Məqsədinə, istiqamətinə və becərilmə texnologiyasına görə meyvə bağının aşağıdakı tipləri mövcuddur.

Həyətyanı bağ, kollektiv bağ və sort-sınaq bağı.Modulda bu bağların hər birinin becərilməsində oxşar və fərqli cəhətlər, eyni zamanda sənaye meyvə bağı, ekstensiv və intensiv tipli meyvə bağları haqqında geniş nəzəri biliklər və təcrübi işlərin nəticələri öz əksini tapmışdır.Bu bağlar üçün torpağın hazırlanmasından ting üçün uyğun qida sahəsinin verilməsi, əkini, aqrotexniki qulluq işləri və bağ növbələşməsinəqədər bütün məsələr ardıcıl olaraq göstərilmişdir.

Bağ salarkən, becərmə zamanı istənilən bir səhf hərəkət bağda uzun müddətli problemlərə səbəb ola bilər. Odur ki, bağ salınarkən qabaqcadan hazırlanmış texnoloji plan əsasında bütün aqrotexniki əməliyyatların ardıcıl olaraq və vaxtında tətbiq olunmasına əməl edilməlidir.