Bu və ya digər əməliyyatın düzgün və vaxtında tətbiq edilməməsi bitkinin həyat fəaliyyətində öz mənfi təsirini göstərir, onun böyüməsinə və inkişafına, eləcə də məhsula düşməyə, məhsulun keyfiyyətinə və kəmiyyətinə mənfi təsir göstərir.

Modulun bu fəslində verilən nəzəri və təcrübi biliklər qarşıya çıxacaq problemlərin həllində müsbət rol oynayacaqdır.

Bu fəslin sonunda növbəti məsələlər öyrənilərək təsərrüfat sahələrində tətbiqinə nail olunacaqdır:

- Çəyirdəkli meyvə bağının tipləri,intensiv və ekstensiv bağlar, bağ salınması üçün ərazinin seçilməsi, təbii və təsərrüfat-təşkilati şəraiti,
- Torpağın hazırlanması, bağ üçün ayrılmış sahənini bölüşdürülməsi, bağ qoruyucu zolağın salınması, əhəmiyyəti,ağacların bağda yerləşdirilməsi qaydasını;
- Çəyirdəkli meyvə bitkilərinin əkini zamanı uyğun qida sahəsinin təyini, əkin yerinin nişanlanması, əkin vaxtı,əkin materialı və onun keyfiyyəti,əkin qaydasını,
- Ehtiyat sahə, ehtiyat bağ sahəsində bağ növbələşməsi, növbələşmədə istifadəsi məsləhət bilinən bitkilər,növbələşməsi ardıcıllığı haqqında geniş bilgi əldə etməklə praktiki tətbiq edə biləcəksiniz;