Calaq komponentlərinin qarşılıqlı təsiri. Digər bitkilərdən fərqli olaraq çəyirdəkli meyvə bitki cinslərinin bir-birinə calanması geniş tətbiqtbiq olunur. Buna görə də məqsəddən və şəraitdən asılı olaraq bir çəyirdəkli bitki cinsini bir neçə çəyirdəkli bitki cinsinə calamaq mümkündür. Məsələn, ərik, şaftalı, alça, göyəm, gavalı bitkisini bir-birinə calayırlar. Bu hal bir çəyirdəkli meyvə bitki cinsinin müxtəlif torpaq-iqlim şəraitində becərilməsinə geniş imkanlar yaradır. Belə ki, şaftalı bitkisini quraq iqlim şəraitində şaftalıya, çox quraq iqlim şəraitində acı badama, ağır gilli torpaqda, rütubətli iqlim şəraitində isə alça bitkisinə calayırlar.

2.2.1. Calaqların qruplaşdırılması

İcra qaydasına görə calağın bir-birindən fərqlənən 200-dən artıq növü mövcuddur. Calaq növlərinin xüsusiyyətlərini və onların icra qaydasını asan mənimsəmək məqsədilə akademik N.İ.Vavilov onları aşağıdakı üç qrupa ayırmışdır (Şəkil 2.12).

Ablaktirovka calağı

«Ablaktirovka» latın termini olub yaxınlaşdırma, mehr, mehribanlıq deməkdir. Təbiətdə yabanı halda yaxın bitən ağacların zoğları, budaqları bir-birinə sürtülərək təbii calaq əmələ gətirir (Şəkil 2.13).

Ablaktirovka calağının meyvəçilikdə praktiki əhəmiyyəti olmadığından o, istehsalatda tətbiq olunmur.

Şəkil 2.13. Ablaktirovka (yaxınlaşdırma calağı)